A TANÁCS HATÁROZATA
(2009. október 26.)
az egyrészről az Európai Közösség és tagállamai, másrészről a Kínai Népköztársaság kormánya közötti, a tengeri szállításról szóló megállapodást módosító jegyzőkönyv megkötéséről
(2009/825/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 80. cikke (2) bekezdésére, a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével összefüggésben,
tekintettel a Bizottság javaslatára,
tekintettel az Európai Parlament véleményére,
mivel:
(1)
Az egyrészről az Európai Közösség és tagállamai, másrészről a Kínai Népköztársaság kormánya közötti, a tengeri szállításról szóló megállapodást (1)2002. december 6-án Brüsszelben írták alá. A megállapodást a 2008. január 28-i 2008/143/EK határozat (2) alapján 2008. január 31-én kötötték meg, és 2008. március 1-jén lépett hatályba.
(2)
Az egyrészről az Európai Közösség és tagállamai, másrészről a Kínai Népköztársaság kormánya közötti, a tengeri szállításról szóló megállapodást a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz történő csatlakozásának figyelembevétele céljából módosító jegyzőkönyvet 2005. szeptember 5-én Pekingben írták alá és a 2008. január 28-i 2008/144/EK határozat (3) alapján kötötték meg.
(3)
A 2005. évi csatlakozási okmány (4) 6. cikkének (2) bekezdése értelmében a Bolgár Köztársaságnak és Romániának a Tanács és a Kínai Népköztársaság között kötött jegyzőkönyv révén csatlakoznia kell a megállapodáshoz.
(4)
Az egyrészről az Európai Közösség és tagállamai, másrészről a Kínai Népköztársaság kormánya közötti, a tengeri szállításról szóló megállapodást (5) a Bolgár Köztársaság és Románia Európai Unióhoz történő csatlakozásának figyelembevétele céljából módosító jegyzőkönyvet 2009. március 31-én Brüsszelben aláírták.
(5)
A szükséges alkotmányos és intézményi eljárások befejeződtek, ezért a jegyzőkönyvet jóvá kell hagyni,
A KÖVETKEZŐKÉPPEN HATÁROZOTT:
1. cikk
Az egyrészről az Európai Közösség és tagállamai, másrészről a Kínai Népköztársaság kormánya közötti, a tengeri szállításról szóló megállapodást módosító jegyzőkönyvet, a Bolgár Köztársaság és Románia Európai Unióhoz történő csatlakozásának figyelembevétele céljából, a Közösség nevében a Tanács jóváhagyja.
2. cikk
A jegyzőkönyv 3. cikkében előírt értesítést az Európai Közösség és annak tagállamai nevében a Tanács elnöke teszi meg.
Kelt Luxembourgban, 2009. október 26-án.